Juba üle-eelmise sajandi keskel hakkasid meie üliõpilased ja haritlased koonduma. Loodi  Eesti Üliõpilaste Selts. Täna tähistame 100 aasta möödumist esimese Eesti oma korporatsiooni sünnist. Sellesse ühendusse on kuulunud poliitikuid, arste, juriste, majandustegelasi, sõjaväelasi, kirikuõpetajaid ja teolooge. Nimetagem kasvõi kirikuloolast Olaf Silda. Tuliseks korporatsiooni pooldajaks oli ka Jakob Hurt, kes kahjuks pool aastat enne avalikku ülesastumist suri. See-eest oli asutajavilistlaseks tema poeg Rudolf. Korporatsiooniga liitus ka hilisem president Konstantin Päts. Nõnda on korporatsioon  asetunud meie rahvusliku eneseteostuse vaimsesse tippu.